google/wiki40b huggingface dataset:
कैटरिना अल्बर्ट

प्रारंभिक जीवन

कैटरिना अल्बर्ट ई पारादीस का जन्म कातालोन्या के ला'इस्काला में 11 सितम्बर 1869 को हुआ। इनके पिता का नाम लुईस अल्बर्ट और माता का नाम डोलोर्स पारादीस था। लुईस वकील, राजनीतिज्ञ और ग्रामीण ज़मींदार थे। कैटरिना अपने माता-पिता की चार संतानों में से सबसे बड़ी थीं। इन्होंने अपने पिता और नानी की मृत्यु के पश्चात अपनी माँ और भाई-बहनों की जिम्मेदारी सम्भाली तथा पारिवारिक संपत्ति का भी ध्यान रखा। इन्होंने अपनी शुरुआती शिक्षा स्थानीय प्राथमिक विद्यालय से प्राप्त की व एक वर्ष जिरोना बोर्डिंग स्कूल में भी व्यतीत किया जहाँ इन्होंने फ़्रांसीसी भाषा सीखी। बाकि शिक्षा इन्होंने घर से प्राप्त की।

कैरियर

अल्बर्ट ने पौरुष छद्म नाम 'विक्टर कैट्ला' अपनाया क्योंकि उस समय महिलाएँ लेखन उद्योग में अधिक स्वतंत्र नहीं थीं। यह नाम इन्होंने अपने उस उपन्यास के नायक से लिया जिसे ये कभी पूरा नहीं कर पाई थीं। अपने लेखन कैरियर में इन्होंने लघुकथा व उपन्यास से लेकर कविताएँ और रंगमंच के लिए एकालाप भी लिखे। अपने जीवन काल में इन्होंने यूरोप के कई देशों का भ्रमण किया और कातालोन्या की राजधानी बार्सिलोना में कई बार थोड़े-थोड़े समय के लिए रहीं। बार्सिलोना में 1904 के पश्चात इन्होंने एक फ़्लैट भी खरीद लिया। नाटककार के रूप में इनकी सफ़लता और कविता रचना में इनकी उत्कृष्टता के बावजूद इन्हें सबसे अधिक इनके कथा साहित्य में किए गए कार्य के लिए जाना जाता है, विशेष रूप से इनकी शैली की शक्ति और लेखन में शब्दो के चयन की प्रचुरता के लिए ये विख्यात हैं।
अल्बर्ट की मृत्यु इनके गृह नगर ला'इस्काला, कातालोन्या, में 1966 में हुई और इन्हें सेमेंतिरी वैई डी ला'इस्काला (कैटलन: Cementiri Vell de l’Escala) में दफ़नाया गया।

सोलिटूड

अल्बर्ट की सबसे उत्कृष्ट रचना सोलिटूड (कैटलन: Solitud, हिन्दी: एकांत) उपन्यास है। इसे आधुनिकतावाद आंदोलन की सबसे प्रमुख काल्पनिक साहित्य रचनाओं में से एक माना जाता है। यह सबसे पहले जोवेंतूत पत्रिका में 1904 से 1905 के बीच प्रकाशित हुई। इसे सम्पूर्ण किताब के रूप में बिब्लियोटेका जोवेंतूत प्रेस ने 1905 में प्रकाशित किया और इसके ठीक बाद विक्टर कैट्ला को ख्याति प्राप्त होने लगी। इस उपन्यास की मुख्य किरदार मीला नाम की एक औरत है। मीला अपने विवाह के पश्चात पाती है कि उसका विवाहित जीवन बर्बाद है क्योंकि उसका पति ना तो उसे भौतिक सुख दे सकता और ना ही यौन संतुष्टि, वो यहाँ तक कि उसे सुरक्षा तक मुहैया करा सकता: मीला का कहानी का खलनायक बलात्कार कर देता है और उसके पति को कोई फ़र्क ही पड़ता और शायद इस वारदात के पीछे उसके पति का भी हाथ होता है। कहानी मीला के कष्ट भरे जीवन के इर्दगिर्द घूमती है।
बतक लोग (फ़िलिपीन्ज़)

इतिहास

आधुनिक काल से २०,००० से ३०,००० वर्ष पहले हिमयुग के दौरान समुद्री सतह नीचे थी क्योंकि बहुत-सा जल बर्फ़ के रूप में जमा हुआ था। भूवैज्ञानिक मानते हैं कि तब बोर्नियो के द्वीप और फ़िलिपीन्ज़ के बीच एक ज़मीनी पुल अस्तित्व में था जो हिमयुग की समाप्ति पर समुद्र में डूब गया। माना जाता है कि आती, आएता, बतक व अन्य फ़िलिपीनी नेग्रिटो लोगों के पूर्वज इसी पुल पर चलकर दसियों हज़ार साल पूर्व फ़िलिपीन्ज़ के विसाया क्षेत्र में पहुँचे थे।

धर्म

बतक अधिकतर सर्वात्मवादी होते हैं लेकिन इनके धर्म में कुछ हिन्दू धर्म के तत्व भी मिलते हैं। वे मानते हैं कि प्रकृति में कई आत्माएँ बसती हैं। कुछ "पानयेओन" कहलाने वाली आत्माएँ मनुष्यों को संदेह से देखती हैं लेकिन उन्हें अधिकतर अकेला छोड़ दोती हैं। कुछ "दिवाता" ("देवता" का एक शब्द-रूप) दयालु होती हैं और मनुष्यों को मदद करने की चेष्टा करती हैं। इन आत्माओं से सम्पर्क करने के लिए ओझाओं की सहायता ली जाती है।
गंगाधर नेहरू

गंगाधर नेहरू  (1827–1861) भारतीय स्वतन्त्रता संग्राम के दौरान दिल्ली के कोतवाल (मुख्य पुलिस अधिकारी) थे। वे कांग्रेस नेता मोतीलाल नेहरू के पिता और भारत के प्रथम प्रधानमन्त्री जवाहरलाल नेहरू के दादा थे।

जीवन परिचय

1827 ई. में जन्मे गंगाधर नेहरू 1857 ई. से कुछ समय पहले दिल्ली के कोतवाल नियुक्त हुए थे। वे दिल्ली के अन्तिम कोतवाल थे। 1857 के विद्रोह के बाद जब अंग्रेज पुलिस ने दिल्ली शहर को कब्जे में करके कत्लेआम आरम्भ किया तो वे अपनी पत्नी जियोरानी देवी और चार सम्तानों के साथ आगरा चले गये। इसके चार वर्षों बाद आगरा में ही सन् 1861 ई. में उनकी मृत्यु हुई।

पारिवारिक जीवन

उनके तीन पुत्र थे। सबसे बड़े बंशीधर नेहरू भारत में विक्टोरिया का शासन स्थापित होने के बाद तत्कालीन न्याय विभाग में काम करने लगे एवं निरन्तर भारत के विभिन्न स्थानों पर नियुक्त हुए। इसी कारण वे परिवार से थोड़ा दूर रहे। उनसे छोटे नन्दलाल नेहरू थे जो लगभग दस वर्ष तक राजस्थान की एक रियासत खेतड़ी के दीवान रहे, बाद में उन्होंने आगरा लौटकर कानून की शिक्षा प्राप्त की और फिर वहीं वकालत करने लगे। उनकी गणना आगरा के सफल वकीलों में की जाती थी। बाद में इलाहाबाद उच्च न्यायालय बन जाने के कारण उन्हें मुकदमों के सिलसिले में अपना अधिकांश समय वहीं बिताना पड़ता था इसलिए वे अपने परिवार को लेकर स्थायी रूप से इलाहाबाद आ गये और वहीं रहने लगे। वे इलाहाबाद व कानपुर दोनों जगह वकालत करते थे।
तीसरे पुत्र मोतीलाल नेहरू थे। उन पर अपने बड़े भाई नन्दलाल नेहरू का गहरा प्रभाव पड़ा था।
नन्दलाल नेहरू की गणना कानपुर के अच्छे वकीलों में की जाती थी इसलिए मोतीलाल नेहरू ने अपनी वकालत उनके सहायक के रूप में कानपुर में ही आरम्भ की। मोतीलाल बाद में प्रसिद्ध वकील बने। उनके पुत्र और गंगाधर के पौत्र जवाहर लाल भारत के प्रथम प्रधानमन्त्री बने।
शूर पाल

शुर पाल पूर्वी भारत के पाल साम्राज्य के एक शासक थे। उन्हौंने ८५० से ८५४ तक पाल राजवंश का शासन किया।
फ़ेञ्चुगञ्ज उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। सिलेट विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

फ़ेंचुगंज उपजिला बांग्लादेश के पूर्वी सीमान्त में स्थित, सिलेट विभाग के सिलेट जिले में स्थित है।
हिरासत मे लेने की कड़ी

हिरासत मे लेने की कड़ी (chain of custody) कानूनी भाषा मे मतलब है की कालानुक्रमिक प्रलेखन पूरे मामले की जेसे सबूतो की या गवाह की। शुरु से ले कर मामला या केस खत्म होने तक, उस पूरे मामले की प्रलेखन (documentation) बनाई जाती है। यह कानूनी करवाई के लिए जरुरी है की साडी जानकारी एक साथ हो। कोई भी हिस्सा छुटना नही चाहए इससे कानूनी करवाई करने मे आसानी होती है और पूरे मामले का पता होता है कब और कहा सबूत गये है कोन कोन मामले मै शामिल है और सबूतों का विश्लेषण और उनका परिणाम क्या रहा। शुरु से ले कर मामले के खत्म होने तक उस मामले की प्रलेखन (documentation) बनाई जाती है। मामले के प्रलेखन से यह पता लग जाता है की अपराध मे कितने व्यक्ति शामिल थे।
राजेश

राजेश(Rajeshwer) एक लोकप्रिय नेपाली और भारतीय नाम है। इसकी उत्पत्ति राजा शब्द से हुई है, जिसका अर्थ है राजा और ईश्वर या परम शक्ति। पूरा शब्द राजेश (राजेशवर) है। राजेश का अर्थ "परम देवता, जो राजाओं का जो देवता  है।
११६१ ईसा पूर्व

११६१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ११६१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
रहीम स्टर्लिंग

पारिवारिक पृष्ठभूमि

स्टर्लिंग का जन्म किंग्स्टन जमैका में हुआ था | ५ साल की आयु में स्टर्लिंग अपनी माँ के साथ लंदन चले अये थे और कोपलैंड स्कूल वेम्ब्ले में पढ़ाई किया|

शुरुआती करियर

स्टर्लिंग को फ़रवरी २०१० में लिवरपूल में शामिल किया गया था| उनको राफेल बेनिटेज ने लाया था £६००,००० पाउंड की राशि पे जो की ५ मिलियन पाउंड तक ले जाने की प्रक्रिया थी| वो कितने मैच खेले इसके आधार पर|
स्टर्लिंग युवा टीम के लिए खेलते समय अपना पहला गोल एक मित्रवत मैच हिबरनिअन टीम के खिलाफ किया| यह मैच २-२ से ड्रा रहा था| उनका पहला प्रीमियर लीग मैच एस्टन विला के खिलाफ २-२ से ड्रा रहा था| उनकी लिवरपूल के लिए पहली जीत ब्रिस्टल सिटी के विरुद्ध आयी एक हफ्ते बाद|
२४ मार्च २०१२ को स्टर्लिंग वरिष्ठ लिवरपूल के लिए पहेली बार खेले विकल्प खिलाड़ी के रूप में विगन एथलेटिक्स के विरुद्ध एक लीग मैच में | उस समय उनकी आयु १७ साल और १०७ दिन की थी| वो तीसरे सबसे युवक खिलाडी बन गए थे इसके साथ| वो दो बार और उस सीजन विकल्प खिलाड़ी के रूप में दिखे|

स्पोंसरशिप

२०१२ में स्टर्लिंग अमेरिकी कंपनी नइकी के साथ स्पोंसरशिप डील कर लिया था|
नारायणपेट

नारायणपेट (तेलुगु:నారాయణపేట) महबूबनगर जिले का एक शहर है।
पुरालेखविद्या

भारत में पुरालेखविद्या का प्रारम्भ

भारत में पुरालेखविद्या का प्रारम्भ अशोक के लेखों के अध्ययन से प्रारम्भ हुआ। अशोक के अनेक लेख चट्टानों, स्तम्भों आदि पर लिखे हुए प्राप्त हुए हैं। परन्तु काफी समय तक उन लेखों का अध्ययन न हो सका क्योंकि वे लेख ब्राह्मी लिपि में लिखे हुए हैं और ब्राह्मी लिपि का ज्ञाता वर्तमान भारत में कोई नहीं था।
आज के भारत की सारी लिपियाँ ब्राहमी से व्युत्पन्न होने पर भी हमारे देश के पंडित सदियों पहले प्राचीन ब्राह्मी को भूल चुके थे। दिल्ली के सुलतान फीरोजशाह तुग़लक ने 1356ई. में टोपरा व मेरठ के अशोक-स्तंभ दिल्ली में मंगवाकर खड़े करवाए थे। इन स्तंभों पर उत्कीर्ण लेखों को पढ़ने के लिए फीरोज तुग़लक ने पंडितों को आमंत्रित किया था, किंतु उस समय एक भी ऐसा पंडित नहीं मिला जो अशोक के इन ब्राहमी लेखों को पढ़ सके। इन स्तंभों पर क्या लिखा हुआ है, यह जानने के लिए अकबर भी बड़ा उत्सुक था, किंतु उस समय भी ऐसा कोई पंडित नहीं मिला जो इन लेखों को पढ़ सके। इससे स्पष्ट होता है कि पुरानी ब्राहमी लिपि का ज्ञान भारत में इस्लामी राज्य की स्थापना के पहले ही लुप्त हो गया था। अठारहवीं सदी के उत्तरार्ध में अंग्रेजों के पैर भारत में जम गए, तो उन्होंने भारत की प्राचीन संस्कृति के अध्ययन की ओर भी कुछ ध्यान दिया। सर विलियम जोन्स (1746-94ई.) के प्रयास से “एशिया के इतिहास, आदि के अनुशीलन के लिए” 1784ई. में कलकता में एशियाटिक सोसायटी की स्थापना हुई। तब से यूरोप के कई विद्वान भारतीय पुरातत्व के अनुशीलन में जुट गए और पुरालेखों की खोज तथा उनके अध्ययन का काम भी शुरू हुआ। विलियम जोन्स के बाद चार्ल्स विल्किन्स पहले विदेशी विद्वान हैं जिन्होंने संस्कृत का गहन अध्ययन किया था। विल्किन्स को दसवीं सदी के आसपास के कुछ लेखों को पढ़ने में सफलता मिली और उन्होंने गुप्तकाल के लेखों की लगभग आधी वर्णमाला को भी पहचान लिया।
लेकिन अशोक के अभिलेख करीब छह सौ साल अधिक पुराने हैं, इसलिए उन्हकें आसानी से पढ़ पाना संभव नहीं था। आरंभ में यूरोप के पुरालिपिविदों की कल्पना थी कि अशोक के लेखों की भाषा संस्कृत है। इसलिए भी अशोक की ब्राहमी लिपि का उद्घाटन होने में कुछ देरी हुई।
अंत में जेम्स प्रिन्सेप (1799-1840 ई.) ने ब्राहमी लिपि की वर्णमाला का उद्घाटन किया। प्रिन्सेप कलकत्ता की टकसाल के अधिकारी थे और एशियाटिक सोसायटी के सेक्रेटरी भी। उन्होंने गुप्त लिपि की वर्णमाला को पढ़ने में भी सहयोग दिया थ। अब वे अधिक पुराने लेखों को पढ़ने में जुट गए। उन्होंने कई स्थानों के शिलालेखों के छापे मँगवाए और अक्षरों को मिला-मिलाकर इनका अध्ययन करते रहे। अंत में 1837ई. में उन्होंने साँची के कुछ दानलेखों में 'दानं' शब्द के अक्षरों को पहचाना और फिर उन्होंने शीघ्र ही ब्राहमी के शेष अक्षरों को भी पहचान लिया। इस प्रकार जेम्स प्रिन्सेप ने ब्राहमी लिपि की लगभग पूरी वर्णमाला का उद्घाटन किया।
इस महान खोज के बाद भारतीय इतिहास व संस्कृति के अध्ययन का एक नया अध्याय आरंभ हुआ। प्रिन्सेप के बाद देश-विदेश के अनेकानेक विद्वानों ने पुरालेखों का अध्ययन शुरू कर दिया। तब से ही भारत के लोगों को अपने देश की प्राचीन संस्कृति के बारे में यथार्थ जानकारी मिलने लगी।
आज हम अशोक की ब्राहमी लिपि तथा इस लिपि से विकसित लिपियों में लिखे गए सारे लेखों को पढ़ सकते हैं।

पुरालेखविद्या का महत्त्व

शिलालेखों के अध्ययन से पूर्व भारत का प्राचीन इतिहास अन्धकारमय था। इतिहास के विषय में जो कुछ जानकारी मिलती थी वह केवल साहित्यिक स्रोतों से मिलती थी परन्तु वह जानकारी इतनी अल्प और परस्पर विरोधी थी कि उसके आधार पर इतिहास के वास्तविक तथ्यों को जानना कठिन था परन्तु शिलालेखों के अध्ययन से नवीन ऐतिहासिक तथ्यों का ज्ञान हुआ।
वडमा

वडमा अय्यर समुदाय का एक भाग है।
दिल्सैनी

जनसंख्या

नेपाल के २००१ का जनगणना अनुसार दिल्सैनी का जनसंख्या ५४६६ है। इसमै पुरुष ५१% और महिला ४९% है।
सांडवा

सड़कें

सांडवा गाँव अच्छी तरह से राजस्थान के लगभग सभी प्रमुख शहरों और राष्ट्रीय राजधानी नई दिल्ली के साथ साथ सड़कों से जुड़ा हुआ है। राष्ट्रीय राजमार्ग 11B यह बीकानेर और जयपुर को जोड़ता है। 
सीधी बस सेवा दिल्ली, सूरत, अहमदाबाद, उदयपुर, जोधपुर, जयपुर, कोटा, अजमेर, बीकानेर, गंगानगर, हिसार रुड़की, हरिद्वार, इंदौर और कई अन्य शहरों के लिए उपलब्ध है।
मेड़ता

विवरण

मेड़ता नगर राजस्थान राज्य के मध्यवर्ती नगर जोधपुर से 100 मील दूर है। लगभग सन् 1460 में स्थापित यह शहर एक समय में महत्त्वपूर्ण व्यापार का केन्द्र था। मेड़ता प्रसिद्ध कृष्ण भक्त-कवयित्री मीरांबाई का जन्म स्थान माना जाता है। यहाँ राजपूत काल का एक क़िला है। 1562 ई. में इस दुर्ग को अकबर ने जीता था। नन्दलाल डे के अनुसार इसका प्राचीन भाग मार्तिकावत है। इसके आस-पास के क्षेत्रों में कई युद्ध हुए थे, जिनमें 1790 ई. में जयपुर और जोधपुर राज्यों की सेनाओं पर मराठों की विजय शामिल है। यहाँ पर चारभुजा नाथ, रावदुदा गढ, मीरा महल, मालफोर्ट व कई स्मारक प्रस्तर स्तम्भ स्थित हैं। यहाँ अकबर द्वारा निर्मित एक मस्जिद भी स्थित है।
बछेंद्री पाल

प्रारंभिक जीवन

बछेंद्री पाल का जन्म उत्तराखंड राज्य के उत्तरकाशी जिले के एक गाँव नकुरी में सन् 1954 को हुआ। खेतिहर परिवार में जन्मी बछेंद्री ने बी.एड. तक की पढ़ाई पूरी की। मेधावी और प्रतिभाशाली होने के बावजूद उन्हें कोई अच्छा रोज़गार नहीं मिला। जो मिला वह अस्थायी, जूनियर स्तर का था और वेतन भी बहुत कम था। इस से बछेंद्री को निराशा हुई और उन्होंने नौकरी करने के बजाय 'नेहरू इंस्टीट्यूट ऑफ माउंटेनियरिंग' कोर्स के लिये आवेदन कर दिया। यहाँ से बछेंद्री के जीवन को नई राह मिली। 1982 में एडवांस कैम्प के तौर पर उन्होंने गंगोत्री (6,672 मीटर) और रूदुगैरा (5,819) की चढ़ाई को पूरा किया। इस कैम्प में बछेंद्री को ब्रिगेडियर ज्ञान सिंह ने बतौर इंस्ट्रक्टर पहली नौकरी दी। हालांकि पेशेवर पर्वतारोही का पेशा अपनाने की वजह से उन्हे 
परिवार और रिश्तेदारों के विरोध का सामना भी करना पड़ा।

करियर

बछेंद्री के लिए पर्वतारोहण का पहला मौक़ा 12 साल की उम्र में आया, जब उन्होंने अपने स्कूल की सहपाठियों के साथ 400 मीटर की चढ़ाई की। 1984 में भारत का चौथा एवरेस्ट अभियान शुरू हुआ। इस अभियान में जो टीम बनी, उस में बछेंद्री समेत 7 महिलाओं और 11 पुरुषों को शामिल किया गया था। इस टीम के द्वारा 23 मई 1984 को अपराह्न 1 बजकर सात मिनट पर 29,028 फुट (8,848 मीटर) की ऊंचाई पर 'सागरमाथा (एवरेस्ट)' पर भारत का झंडा लहराया गया। इस के साथ एवरेस्ट पर सफलतापूर्वक क़दम रखने वाले वे दुनिया की 5वीं महिला बनीं।भारतीय अभियान दल के सदस्य के रूप में माउंट एवरेस्ट पर आरोहण के कुछ ही समय बाद उन्होंने इस शिखर पर महिलाओं की एक टीम के अभियान का सफल नेतृत्व किया। उन्होने 1994 में गंगा नदी में हरिद्वार से कलकत्ता तक 2,500 किमी लंबे नौका अभियान का नेतृत्व किया। हिमालय के गलियारे में भूटान, नेपाल, लेह और सियाचिन ग्लेशियर से होते हुए काराकोरम पर्वत शृंखला पर समाप्त होने वाला 4,000 किमी लंबा अभियान उनके द्वारा पूरा किया गया, जिसे इस दुर्गम क्षेत्र में प्रथम महिला अभियान का प्रयास कहा जाता है।
पाकिस्तानी संविधान का चौथा संशोधन

पाकिस्तानी संविधान का चौथा संशोधन 21 नवंबर 1975 को लागू हो गईं जिनकी रो से संसद में अल्पसंख्यकों के लिए आरक्षित सीटों का नए सिरे से समीक्षा की गई और इसके अलावा किसी भी व्यक्ति की गारंटी पहले से गिरफ्तारी के संबंध में किसी भी निचली अदालत के विकल्प में कमी कर दी गई, यानी कि किसी भी अपराध में शामिल कथित आरोपी को जमानत देने के न्यायिक विकल्प को खत्म कर दिया गया।
हयात रीजेंसी, कोलकाता

हयात रीजेंसी कोलकाता, साल्ट लेक सिटी, कोलकाता भारत में स्थित एक पांच सितारा लक्जरी होटल है। हयात रीजेंसी कोलकाता, शहर के अन्य भागों से अच्छी तरह से जुड़ा हुआ है। नेताजी सुभाष चंद्र बोस अंतर्राष्ट्रीय/घरेलू हवाई अड्डा यहाँ से 13 किलोमीटर एवं हावड़ा रेलवे स्टेशन करीब 7 किलोमीटर की दूरी पर है। यहाँ से अन्य प्रसिद्ध पर्यटक स्थल हावड़ा ब्रिज, अलीपोरे जू एवं कालीघाट भी काफी नजदीक हैं। एमपी बिरला प्लैनेटेरियम यहाँ से 10 किलोमीटर की दूरी पर हैं। 6.5 एकड़ क्षेत्र में फैला यह होटल एक सम्पूर्ण लक्जरी होटल है। होटल में 233 कमरे और 13 सुइट्स, विशेष रेस्तरां, एक व्यायामशाला, स्क्वैश और टेनिस कोर्ट, और एक सुन्दर पूल के साथ एक स्पा भी है। यह होटल में 10 अगस्त 2002 को बिधाननगर में (वर्तमान में यह साल्ट लेक सिटी के रूप में जाना जाता है) खोला गया था बिधाननगर भारत के पश्चिम बंगाल में एक योजनानुसार बनाया गया सॅटॅलाइट शहर हैं। जो कोलकाता, (पश्चिम बंगाल ) राज्य की राजधानी की बढ़ती जनसंख्या को समायोजित करने के लिए 1958 और 1965 के बीच विकसित किया गया था।

सुविधाएं

शानदार परिदृश्य एवं खूबसूरत तरीके से बनाये गए बगीचों के बीच बना हयात रीजेंसी कोलकाता आराम करने और मानसिक शांति के लिए बेहतरीन जगह है। यहा पर रुकने वाले मेहमान बोर्डरूम / निजी कार्यस्थानों, उच्च गति के इंटरनेट, ट्रैवल डेस्क, 24 घंटे कक्ष सेवा और मालिश सेवाओं का लाभ उठा सकते हैं। इस होटल में मीटिंग या सम्मलेन आयोजित करने की भी सुविधा उपलब्ध हैं। यहाँ पर टेनिस एवं स्क्वाश कोर्ट्स एवं जॉगिंग ट्रैक भी हैं जहा पर आप आराम से आउटडोर एक्टिविटीज का आनंद ले सकते हैं।

कमरे

हयात रीजेंसी कोलकाता के कमरे आरामदायक एवं उच्चस्तरीय सुविधाओं के साथ लैश हैं। यहा के कमरे की आंतरिक सज्जा काफी सुरुचिपूर्ण हैं एवं मलेशियाई सागौन फर्श, टेक्सचरड दीवारों इनकी विशेषतायें हैं। यहा के कमरों में मिलने वाली सुविधाओं में हेअर ड्रायर, मिनी बार, 25 "केबल / उपग्रह टेलीविजन, दोहरी लाइन टेलीफोन, डीवीडी अनुरोध पर, व्यक्तिगत वातानुकूलन नियंत्रण और कॉफी मेकर हैं।
7 तल्लों वाले इस होटल में 233 कमरे एवं 13 सुइट्स हैं। यहा के रेस्टोरेंट्स में गुच्ची, ल कसने एवं 24 घंटे चलने वाला वाटर साइड Café हैं। यहा के स्टाफ काफी नम्र हैं एवं आपकी मदद को हमेशा तत्पर रहते हैं यह इस होटल की विशेषता इस होटल में रुकना किसी राजकीय अहसास से काम नहीं होता है इस होटल की अपनी एक विशिस्ट पहचान हैं।

वेब साइट:

इस होटल का वेबसाइट http://kolkata.regency.hyatt.com/
विनिता बल

शिक्षा और कैरियर

 उन्होंने पुणे विश्वविद्यालय से एमबीबीएस की और मुंबई विश्वविद्यालय में हफ़्किने इंस्टीट्यूट से माइक्रोबायोलॉजी में एमडी की और बाद में लंदन में रॉयल पोस्ट-ग्रेजुएट मेडिकल स्कूल में पोस्ट-डॉक्टरेट प्रशिक्षण  किया।
धुबरी

विवरण

धुबरी बांग्लादेश सीमा के ठीक पूर्व में ब्रह्मपुत्र नदी पर स्थित है। यह चावल, पटसन, मछली और अन्य उत्पादों का व्यापार केंद्र है। यहाँ का मुख्य उद्योग एक माचिस कारख़ाना था। लेकिन अब ये बंद है।

परिवहन

यह नगर पड़ोसी ज़िलों, कोलकाता (भूतपूर्व कलकत्ता) और बांग्लादेश से सड़क एवं रेल से जुड़ा है।
मन्दारिन भाषा

बोलने वाले व्यक्तियों की संख्या

ये विश्व की सबसे ज्यादा बोले जाने वाली भाषा हैं। 1,365,053,177 से ज्यादा लोग इस भाषा का उपयोग क‍रते हैं।
ड्रैगन बॉल सुपर

ड्रैगन बॉल सुपर (जापानी: ドラゴンボール超) एक जापानी ऐनिमे धारावाहिक है जो जापान में ५ जुलै २०१५ से २५ मार्च २०१८ तक फुजि टीवी पर प्रसारित हुआ था। इसकी कथा ड्रैगन बॉल के लेखक अकिरा तोरियामा ने लिखी है और इसी नाम का एक माँगा शुएइशा की पत्रिका वी जंप पर प्रकाशित होती है जो तोयोतारो अकिरा के साथ लिखते है।

पठकथा

ड्रैगन बॉल सुपर की कहानी किड बू की मृत्यु के बाद और २८वे विश्व युद्ध कला प्रतियोगिता के बीच के समय पर स्थित है। यह कई उपकथाओं या खंडो मे विभाजित है।
कड़कड़डूमा कोर्ट मेट्रो स्टेशन

कनेक्शन

कोई नहीं
माता जीतो

पुनर्नामकरण

कुछ विद्वानों एवं इतिहासवेत्ताओं के अनुसार, इनके विवाहोपरांत इनका नाम माता सुन्दरी रख दिया गया था। इनके चारों पुत्र इस पुनर्नामकरण उपरान्त ही हुए थे। सिख विद्वान भाई काह्न सिंह नाभा, पंथ प्रकाश ज्ञानी ज्ञाण सिंह एवं केसर सिंह छिब्बर के अनुसार माता सुन्दरी गुरु महाराज की द्वितीय पत्नी थीं और माता जीतो का नाम बदला नहीं गया था। इसके समर्थन में उनका कहना है कि माता जीतो के अन्तिम संस्कार १७०० में आनन्दपुर साहिब में सम्पन्न हुए थे, जबकि माता सुन्दरी के अन्तिम संस्कार १७४७ में दिल्ली में किये गए थे। इसके अलावा माता जीतो के पिता का नाम लाहौर के भाई हरि जस बताये जाते हैं जबकि माता सुन्दरी के पिता बिजवाड़ा के भाई राम सरन थे।
सोमा ज्वालामुखी

सोमा ज्वालामुखी या सिर्फ सोमा, एक ज्वालामुख-कुण्ड होता है जिसे आंशिक रूप से एक नये केन्द्रीय ज्वालामुखी शंकु के द्वारा भरा जाता है। यह नाम सोमा पर्वत (इतालवी: मोंटे सोमा) से लिया गया है जो कि, दक्षिणी इटली में स्थित एक मिश्रित ज्वालामुखी है, जिसके शिखर पर स्थित ज्वालामुख-कुण्ड में से वेसुवियस पर्वत के शंकु का उद्भव होता है।
विश्व में सोमा ज्वालामुखी के सबसे अच्छे उदाहरण, रूस के कमचट्का प्रायद्वीप और कुरील द्वीप समूह पर पाए जाते हैं, जिनका विस्तार दक्षिण में कमचट्का से होक्काइडो (जापान) तक है।
लक्स वर्ष का चेहरा पुरस्कार

लक्स वर्ष का चेहरा पुरस्कार 1998 से 2002 तक दिया गया।
आहोम राजवंश

आहोम वंश‍ (१२२८-१८२६) ने वर्तमान असम के कुछ भागों पर प्रायः ६०० वर्षों तक राज्य किया।
नईम साबिर

खुज़्दार से आये कार्यकर्ता थे नईम साबिरनईम साबिर ख़ुज़दार, बलूचिस्तान, के एक प्रमुख सामाज सेवक और मानवाधिकार कार्यकर्ता थे। वह १९९७ से पाकिस्तान के मानवाधिकार आयोग से जुड़े रहे और इस ज़िले में मानवाधिकारों का प्रचार कर रहे थे। इससे कुछ समय पूर्व वह आयोग को विद्यार्थियों, वकीलों, राजनीतिज्ञों और अन्य नागरिकों के अचानक गायब होने और बाद में गोलियों से छलनी, टुकड़े-टुकड़े हालत में कूड़ेदानों मिलने वाली लाशों के मामलों को दर्ज करने में मदद करते रहे थे। 
साबिर को दो सशक्त मोटर-साईकिल सवार लोगों ने मार्च २०११ में गोलियों से भून कर मार डाला। बलूच मसलह दिफ़ाई तंज़ीम नामक एक संगठन ने बाद में इस हत्या की ज़िम्मेदारी ली। माना जाता है कि हत्या का कारण पाकिस्तान के केन्द्रीय नेत्रित्व द्वारा तेल और गैस से मालामाल बलूचिस्तान पर अपना पूर्ण नियंत्रण बनाए रखने का प्रयास है।

हत्या की निन्दा और प्रभाव

नईम साबिर की हत्या की निन्दा पाकिस्तान ही में नहीं बल्कि भारत और विश्व-स्तर पर भी की गई। भारत के एक पत्रकार सुभाष गाताड़े ने अपने एक लेख में लिखा है एक ही वर्ष में पाकिस्तान में पंजाब के राज्यपाल रहे सलमान तासीर की मौत के दो माह बाद मारे गए शाहबाज बट्टी या बलूचिस्तान में पाकिस्तान के मानवाधिकार आयोग के समन्वयक नईम साबिर, बलुचिस्तान विश्वविद्यालय की प्रोफेसर नाजिमा तालिब, भूमाफिया के खिलाफ संघर्षरत निसार बलोच, हाजी गनी और अबु बकर जैसे मछुआरे जिन्होंने किनारे बने मैंग्रूव के पेड़ों की तबाही की सरकारी कोशिशों को पुरजोर विरोध किया था और उन तमाम पत्रकार जो उस साल मारे गए थे, इस देश के लोगों में नई सोच ला रही हैं जो धार्मिक राजनीति ही नहीं बल्कि धर्म ही से लोगों को दूर कर रही ही है। इसी की मिसाल पाकिस्तान में 'पाकिस्तान अथेइस्ट एण्ड अगनॉस्टिक्स' (पीएए) अर्थात पाकिस्तान के नास्तिक एवम अज्ञेयवादी नामक एक समूह की स्थापना हुई है, जिनकी तादाद धीरे धीरे बढ़ रही है और जिसका प्रतीक वह वेबसाइट है जो इस समूह ने शुरू किया था। यह वेबसाइट हाल के वर्षों में काफ़ी लोकप्रिय हो चुकी है।
१०८४ ईसा पूर्व

१०८४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १०८४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
परमाणु घड़ी

परमाणु घड़ी (इंग्लिश: Atomic Clock, एटॉमिक क्लॉक) एक प्रकार की घड़ी है जो इलेक्ट्रोमेग्नेटिक स्पेक्ट्रम की माइक्रोवेव, ऑप्टिकल या अल्ट्रावायलेट रीजन में इलेक्ट्रान ट्रांजीशन फ्रीक्वेंसी का प्रयोग टाइम कीपिंग के स्टैण्डर्ड एलिमेंट के रूप में करती है। परमाणु घड़ियां ज्ञात सबसे सटीक समय और आवृत्ति मानक हैं, और इन्हें अंतरराष्ट्रीय समय वितरण सेवाओं के लिए प्राथमिक मानकों के रूप में उपयोग किया जाता है, ताकि टेलीविजन प्रसारण की लहर आवृत्ति को नियंत्रित किया जा सके और वैश्विक नेविगेशन सैटेलाइट सिस्टम जैसे जीपीएस में भी इसका प्रयोग किया जाता है।
अहमद तिमोल

परिचय

उनका जन्म 3 नवंबर 1941 को ब्रैटान, त्रांसवाल प्रान्त, दक्षिण अफ़्रीका में हुआ था। उनके पिता का नाम हाजी यूसुफ़ तिमोल और उनकी माँ का नाम हव्वा इस्माइल दीदार था। अहमद तिमोल के माँ-बाप सूरत, गुजरात से थे।
अहमद तिमोल एक राजनीतिक कार्यकर्ता थे जिन्होंने खुलेआम दक्षिण अफ़्रीकी सरकार की रंगभेद नीति का विरोध किया। इसलिए उन्होंने त्रांसवाल इंडियन कांग्रेस में शामिल किया। बाद में उन्होंने अफ़्रीकी नेशनल कांग्रेस और कम्युनिस्ट पार्टी में भी शामिल किया गया।
तिमोल की जीवनी के अनुसार अक्टूबर 1971 के दौरान रंगभेद सरकार पुलिस ने बड़ी बेरहमी से उनकी हत्या करवाया था, लेकिन पुलिस दस्तावेज़ के अनुसार उन्होंने जॉन फ़ॉस्टर पुलिस स्टेशन में आत्महत्या की थी।